****

**OBČINA KIDRIČEVO**

OBČINSKI SVET

Štev. 032-1/2018

Dne 13.3.2019

**Odgovori na podana vprašanja in pobude članov občinskega sveta, iz 2. redne seje**

**Gospod Slavko Krajnc** je podal pobudo, da bi se vzporedno z modernizacijo cest delali pločniki s kolesarskimi cestami.

**Odgovor:** Kolesarske steze so povezane v večini primerov z odmero in odkupi zemljišč. V tem mandatu bomo izvajali odmere na trasah, kjer imamo pridobljena EU sredstva za gradnjo kolesarskih stez.

Drugo, glede na informacije za razširitev letališča in informacije, da bi se naj za nadomestna kmetijska zemljišča posekal gozd v Kiričevem, ga zanima, kako daleč je s tem projektov, ter ali ima občina zato kakšen interes. Gozd je bil posajen z namenom varovalnega gozda.

**Odgovor:** Občina je podala negativno pripombo v času javne razgrnitve DPN. Sedaj mora država pripravit odgovore in objavit njihova stališča.

Tretje. Kaj se tiče industrijske cone v Njivercah in glede parkiranih avtomobilov je predlagal, da se postavijo koši oziroma posodi za smeti, ali da se prepove parkiranje ali pa uredi parkirišče.

**Odgovor:** »Parkirišče« je na privat zemljiščih in v pristojnosti Občine Hajdina.

Četrtič. Glede na to, da se dela krožišče v Lovrencu, in da so se izvedli določeni posegi na cestišču so na tem delu nastale udarne jame. Predlagal je, da se pozove investitorja, da udarne jame sanira, ali pa, da to sanira naše podjetje.

**Odgovor:** Udarne jame se sproti sanirajo in opozarjamo izvajalca na rednih tedenskih sestankih.

Petič. Prebral je stališče gospe Mateje Vraničar, glede izdaje bonov v Občini Kidričevo.

**Odgovor:** Vrednostni bon izdaja podjetje Vzdrževanje in gradnje d.o.o., ki pa trenutno ni v nobeden postopku. Občina ima odprto pritožbo g. Štrucla na Upravnem sodišču, glede sklepa o dovolilu izvajanja dodatne dejavnosti podjetju. Trenutno še nismo prejeli odločitve sodišča.

**Gospod Anton Frangež**, je predlagal, da se po zimskem času uredijo bankine. Pustili smo takšne, kot so bile, in to bo potrebno urediti.

**Odgovor:** Trenutno je v teku pometanje prometnih površin, potem pride na vrsto urejanje bankin.

Drugo. Pri vhodu v dvorano Cirkovce je bila odstranjena gumijasta podlaga, ki je služila k temu, da se kamenje in drugo ni prineslo v dvorano. Predlagal je, da se ta podlaga nadomesti z novo.

**Odgovor:** Podlaga je bila dotrajana in se je s tem namenom umaknila. S postavitvijo vetrolovov se je vnos nečistoč zelo zmanjšal in trenutno ne zaznavamo problemov na parketu.

Tretje. Glede na to, da se v dvorani v Cirkovcah izvajajo tudi druge dejavnosti, ne samo športne in kulturne, in se uporabljajo tekstilne podloge je predlagal, in da bi se mogoče te nadomestile z gumijastimi podlogami.

**Odgovor:** Ob zamenjavi parketa bomo razmislili tudi o menjavi tekstilnih podlog. V letošnjem letu so se po dolgem času izvajale veselice v dvorani in organizatorji niso pravilno namestili podlog. Vzpostavili smo sistem, da bo takšnih problemov v prihodnje čim manj. Čeprav gumijaste podloge prinese problem skladiščenja in rokovanja (večji in težji roloji).

**Gospod Medved Anton** je vprašanje glede vojašnice, kaj se dogaja.

**Odgovor**: Občina ni bila obveščena o kakršnihkoli aktivnosti na območju skladišča.

Drugo. Pričela se je rekonstrukcija železnice. Predlagal je, da se sedaj cesta posname, zaradi dokazila, da se po koncu del le ta vpostavi v prvotno stanje. Cesta je sedaj v dobrem stanju.

**Odgovor:** Ko bo znan izvajalec, bomo z njim izvedli sestanek glede soglasja o uporabi cest.

**Gospod Boris Kmetec** je podal pobudo, da se ažurira spletna stran občine. Predlagal je, da se vsi zapisniki objavijo na spletni strani. Spletna stran naj bo pregledna.

**Odgovor:** Odločili smo se za funkcionalno prenovo delovanja spletne strani, kar bi moralo bit dokončano do 3. redne seje občinskega sveta. Prav tako bo posodobljen vsebina.

Občinska uprava